Վերջին երկու տարվա ընթացքում բավականին արդյունավետ աշխատանք է տարվել ստվերի դեմ պայքարում: Այս մասին լրագրողների հետ ճեպազրույցում հայտնեց Պետեկամուտների կոմիտեի նախագահ Դավիթ Անանյանը՝ հավելելով, սակայն, թե չի կարող պնդել, որ այդ պայքարը եղել է ամբողջական: «Ստվերի դեմ պայքարը ամենօրյա խնդիր է բոլոր երկրներում, այն մշտական հսկողության առարկա է: Բայց ինչ վերաբերում է ստվերի դեմ պայքարին, այո, բավականին արդյունավետ աշխատանք եղել է: Նոր իրողություններից հետո ստվերի դեմ պայքարն էլ ավելի արդյունավետ է իրականացվելու, ավելի հիմնավոր պայմաններ են ստեղծվել: Ըստ էության, վարչապետը հենց դա էր ասում, որ ավելի արդյունավետ կարելի է պայքարել ստվերի դեմ»,- ասաց ՊԵԿ նախագահը: